PLANINSKO DRUŠTVO CELJE MATICA                                                                          Celje,  15. 9. 2010

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

TOPNIŠKO GNEZDO NAD ŽELEZNO DOLINO

BARETA,  CUEL DE LA BARETA,  1522 m, 

V NEDELJO,  26. SEPTEMBRA 2010 

MOGOČEN GREBEN STRME PEČI, CIMONE DEL MONTASIO, 

KI MU NAČELJUJE SAM ŠPIK NAD POLICAMI, PODPRVAK VSEH JULIJSKIH ALP, 

PROŽI SVOJE LOVKE PROTI ZAHODU MED BORNIMA DOLINAMA REKLANO IN DUNJO, 

DOKLER JIH V ŽELEZNI DOLINI, CANAL DEL FERRO, NE USTAVI REKA BELA. 

V PRIMERI Z OMENJENIMA VELIKANOMA JE BARETA PO VIŠINI RESDA NAVADEN HRIB, 

PRIVLAČEN PLANINSKI CILJ PA NI POSTAL NITI ZARADI UGLEDNE BLIŽINE 

NITI ZARADI LEGE VRH PREPADNIH POBOČIJ NAD ŽELEZNO DOLINO IN DUNJO 

AMPAK ZLASTI ZAVOLJO DOBRO OHRANJENIH VOJAŠKIH POTI IZ PRVE SVETOVNE VOJNE. 

CUEL DE LA BARETA JE BIL TEDAJ TOPNIŠKA TRDNJAVA, 

KI SO IZ NJE GRANATE LETELE PO AVSTRIJSKIH POLOŽAJIH V KANALSKI DOLINI. 

TUDI MI VAS PO SLIKOVITIH POTEH 

VABIMO NA PLANINSKI IZLET NA TA RAZGLEDNI VRH NA ZAHODU JULIJCEV. 

S POSTAJALIŠČA PRED NOVIM GRADBIŠČEM NA GLAZIJI OB LJUBLJANSKI CESTI V CELJU 

SE Z NAROČENIM AVTOBUSOM ODPRAVIMO OB PETIH ZJUTRAJ, 5:00. 

V RATEČAH PREVOZIMO DRŽAVNO MEJO IN NA TRBIŽU DOSEŽEMO CESTO SS13. 

PO NJEJ PREMERIMO KANALSKO DOLINO, VAL CANALE, DO TABLE, PONTEBBE, 

IN ŽELEZNO SOTESKO, CANAL DEL FERRO, 

DO POL POTA MED KRAJEMA DUNJO, DOGNA, IN KLUŽAMI, CHIUSAFORTE. 

JUTRANJO VOŽNJO SKLENEMO NA POSTAJALIŠČU PRI NOVI BRVI ČEZ BELO, 421 m. 

ODPRLI SO JO ŠELE PRED NEDAVNIM, SAJ JE PREJŠNJO ODNESLA POVODENJ LETA 2003. 

PLANINSKA POT 619 NAS NA LEVEM BREGU BELE ONSTRAN 46 metrov DOLGE BRVI 

POPELJE POD AVTOBOBILSKO CESTO A23 IN POD STARO ŽELEZNIŠKO PROGO. 

OB SLEDNJI SAMUJE NEKAJ HIŠ ZASELKA CADRAMAZZO, 412 m. 

OB KAPELICI ZAVIJE POT 619 V LEVO IN SE NATO VZPENJA V VARNI RAZDALJI 

OD DIVJIH TESNI IN SLAPOV POTOKOV RIO CADRAMAZZO TER RIO LIVINAL. 

NA RAZPOTJU 1200 m, SE Z DESNE PRIDRUŽI DOLGA POT 620, 

KI SE ZAČNE ŽE NA PLANINAH POD MONTAŽEM IN SE IMENUJE VIA ALTA...

PÓTI 619 SLEDIMO ŠE DO SEDLA, 1380 m, 

S KATEREGA JE OZNAČEN ODCEP NA VRH BARETE, CUEL DE LA BARETA, 1522 m. 

PODZEMNE PROSTORE ZA TOPOVE IN POSADKO SI LAHKO OGLEDAMO, 

ČE NAS BOLJ NE MIKAJO BLIŽNJA STRMA PEČ IN DRUŠČINA NJENIH ZANIMIVIH SOSEDOV. 

Z BARETE SE PO ISTIH POTEH VRNEMO NA RAZPOTJE, 1200 m. 

PO VISOKI POTI 620 ZAVIJEMO OKOLI HRIBA CUEL DE L'ANEIT, 1223 m, 

PREČKAMO POTOK RIO FONTANIS 

IN SE PREKOBALIBO ČEZ SLIKOVITO ŠKRBINO, FORCA GALANDIN, 1222 m. 

NA NASLEDNJEM RAZPOTJU, 1150 m, 

SESTOPIMO PO POTI 620 V VASICO POTOK, PATÒC, 772 m. 

OB POTOKU RIO PATOC IN NAD REKO BELO PRIDEMO PO 8 urah V VAS RACCOLANA, 374 m. 

PO ISTOIMENSKI DOLINI SE ČEZ NEVEJO VRNEMO DOMOV OKOLI POL DESETIH ZVEČER. 

HODILI SMO PO VZDRŽEVANIH VOJAŠKIH TOVORNIH POTEH IZ PRVE SVETOVNE VOJNE. 

ZA OGLED PODZEMLJA NA BARETI POTREBUJEMO SVETILKO. 

PRIJAVIMO SE V DRUŠTVENI PISARNI, PRISPEVEK ZA PREVOZ PA ZNAŠA 20,00 evrov. 

DOBER DAN NAD ŽELEZNO SOTESKO! 

Tone Primožič

